
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/826 (1) 

Έγκριση Προγράμματος μεταπτυχιακών σπουδών του Τμή¬ 
ματος Φιλολογίας του Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέ¬ 
θηκε με το άρθρο 27 του Ν. 2081/92 (τ.Α - 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.000.000 δραχμών εις βάρος 
του Κρατικού Προϋπολογισμού, η οποία θα καλυφθεί από 
τον Προϋπολογισμό του Υπουργείου Εθνικής Παιδείας και 
θρησκευμάτων Φ. 120 και ΚΑΕ 5299 με αντίστοιχη αύ¬ 
ξηση του Προϋπολογισμού Πανεπιστημίου Κρήτης, απο¬ 
φασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος Φιλολογίας του Πανεπι¬ 
στημίου Κρήτης, το οποίο κατάρτισε η Γενική Συνέλευση 
Ειδικής Σύνθεσης του παραπάνω τμήματος στη συνε¬ 
δρίασή της στις 7.4.93 και ενέκρινε η Σύγκλητος Ειδικής 
Σύνθεσης στη συνεδρίασή της αριθμ. 70/10.5.93 και το 
οποίο έχει ως εξής: 

Άρθρο 1 

Γενικές Διατάξεις 

Το Τμήμα Φιλολογίας οργανώνει και λειτουργεί από το 
ακαδημαϊκό έτος 1993-1994 Πρόγραμμα Μεταπτυχια¬ 
κών Σπουδών Φιλολογίας, η λειτουργία του οποίου καθο¬ 
ρίζεται από τις διατάξεις της απόφασης αυτής και τις δια¬ 
τάξεις των άρθρων 10 έως και 12 του Ν. 2083/1992. 


Άρθρο 2 

Αντικείμενο - Σκοπός 

Αντικείμενο και σκοπός του προγράμματος είναι η προ¬ 
αγωγή της επιστήμης στις ειδικότητες της Ελληνικής φι¬ 
λολογίας, της γλωσσολογίας και του θεάτρου - κινηματο¬ 
γράφου και η δημιουργία νέων επιστημόνων, οι οποίοι θα 
στελεχώσουν τα συναφή ερευνητικά κέντρα και πανεπι¬ 
στημιακά τμήματα, ορισμένα από τα οποία συναντούν σο¬ 
βαρές δυσκολίες στην εξεύρεση εξειδικευμένου διδακτι¬ 
κού και ερευνητικού προσωπικού. 

Το πρόγραμμα εξειδικεύεται στους παρακάτω τομείς: 
α) Κλασική φιλολογία, με ιδιαίτερη έμφαση 
ί) στη σχέση μεταξύ αρχαίας ελληνικής και λατινικής λο¬ 
γοτεχνίας 

ϋ) στην επίδραση της αρχαίας ελληνικής λογοτεχνίας επί 
της βυζαντινής και νεότερης ελληνικής λογοτεχνίας. 

β) Βυζαντινή φιλολογία, με ιδιαίτερη έμφαση σε περιο¬ 
χές οι οποίες δεν καλλιεργούνται συστηματικά στην Ελ¬ 
λάδα, όπως είναι λ.χ. η αγιολογική και υμνογραφική φιλο¬ 
λογία. 

γ) Νεοελληνική φιλολογία. 

δ) Γλωσσολογία, με ιδιαίτερη έμφαση 

ί) στη μεθοδολογία περιγραφής γλωσσών και 

ϋ) στη γραμματική και τη διδακτική της νέας ελληνικής. 

ε) θέατρο και κινηματογράφος. 

Άρθρο 3 

Μεταπτυχιακοί Τίτλοι 
Το πρόγραμμα απονέμει: 

(α) Μεταπτυχιακό Δίπλωμα Ειδίκευσης στην αρχαία ελ¬ 
ληνική και λατινική φιλολογία, βυζαντινή φιλολογία, νεο¬ 
ελληνική φιλολογία, θέατρο και κινηματογράφο. 

(β) Διδακτορικό Δίπλωμα. 

Άρθρο 4 

Κατηγορίες Πτυχιούχων 

Στον πρώτο κύκλο γίνονται δεκτοί κατά τομείς: 
α) Κλασική φιλολογία: πτυχιούχοι των Φιλοσοφικών 
Σχολών της ημεδαπής (κατά προτίμηση των Τμημάτων Φι¬ 
λολογίας), ή αντίστοιχων αναγνωρισμένων ιδρυμάτων της 
αλλοδαπής. 

β) Βυζαντινή φιλολογία/νεοελληνική φιλολογία: πτυ- 
χιούχοι φιλοσοφικών και θεολογικών σχολών της ημεδα¬ 
πής ή ομοταγών και αναγνωρισμένων ιδρυμάτων της αλλο¬ 
δαπής. 

γ) Γλωσσολογία: πτυχιούχοι φιλολογίας των ελληνικών 

Α.Ε.Ι., ή ξένων Α.Ε.Ι. εφόσον έχουν παρακολουθήσει αντί¬ 
στοιχα προπτυχιακά προγράμματα μαθημάτων με εκείνα 
που ισχύουν στα τμήματα φιλολογίας των ελληνικών 
Α.Ε.Ι., ή, αν δεν έχουν παρόμοιο πτυχίο φιλολογίας ή 
έχουν πτυχίο άλλης γενικής κατεύθυνσης, εφόσον έχουν 
παρακολουθήσει περισσότερα μαθήματα γενικής γλωσ¬ 
σολογίας, γραμματικής της νέας ελληνικής ή διδακτικής 
γλωσσών από όσα προσφέρονται υπό κανονικές συνθήκες 
στα προπτυχιακά προγράμματα των τμημάτων φιλολογίας 
των ελληνικών Α.Ε.Ι. 

δ) θεατρολογία: πτυχιούχοι φιλοσοφικών σχολών και 
τμημάτων θεατρολογίας και επικοινωνιολογίας των Α.Ε.Ι. 
της ημεδαπής ή αναγνωρισμένων ιδρυμάτων της αλλοδα¬ 
πής. 

Στο δεύτερο κύκλο γίνονται δεκτοί κάτοχοι του πρώτου 
μεταπτυχιακού διπλώματος ελληνικού ή ξένου Α.Ε.Ι. 

Αρθρο 5 

Χρονική Διάρκεια 

Η χρονική διάρκεια του προγράμματος πρώτου κύκλου 
ορίζεται σε τέσσερα (4) διδακτικά εξάμηνα. Του δεύτερου 
κύκλου ορίζεται σε έξι (6) έως οκτώ (8) διδακτικά εξά¬ 
μηνα. 

Άρθρο 6 

Πρόγραμμα Μαθημάτων 

Το πρόγραμμα μαθημάτων και ασκήσεων πρώτου κύ¬ 
κλου ορίζεται κατά τομείς ως εξής: 

I. Κλασική φιλολογία 
Α' Εξάμηνο 

1. Αριστοτέλους Ποιητική 

(3 ώρες ανά εβδομάδα - 3 διδακτικές μονάδες) 

2. Αρχαιοελληνικό και ρωμαϊκό έπος 
(3 ώρες - 3 μονάδες) 

3. Ασκήσεις και ερευνητική απασχόληση στον χώρο ει¬ 
δίκευσης με ευθύνη του επόπτη 

(3 μονάδες) 

Β' Εξάμηνο 

1.0 Αριστοτέλης στη θεωρία του ευρωπαϊκού θεάτρου 
(3 ώρες - 3 μονάδες) 

2. Η λυρική ποίηση στην αρχαία Ελλάδα και Ρώμη 
(3 ώρες - 3 μονάδες) 

3. Ασκήσεις και ερευνητική απασχόληση στον χώρο ει¬ 
δίκευσης με ευθύνη του επόπτη 

(3 μονάδες) 

Γ' Εξάμηνο 

1. Οι γλωσσολογικές βάσεις της νεότερης ποιητικής 
(3 ώρες - 3 μονάδες) 

2. Αρχαιοελληνική και ρωμαϊκή ρητορική 
(3 ώρες - 3 μονάδες) 

3. Διπλωματική εργασία, Α' στάδιο 
(3 μονάδες) 

Δ' Εξάμηνο 

1. Σύγχρονες προσεγγίσεις της ποιητικής 
(3 ώρες - 3 μονάδες) 

2. Αρχαιοελληνική και ρωμαϊκή ιστοριογραφία 
(3 ώρες - 3 μονάδες) 

3. Διπλωματική εργασία, Β' στάδιο 
(3 μονάδες) 

Για την απόκτηση του τίτλου, ο φοιτητής χρειάζεται συ¬ 
νολικά 36 διδακτικές μονάδες. 

II. Βυζαντινή φιλολογία 
Α' Εξάμηνο 

1. Βυζαντινή υμνογραφία, Ρωμανός, Ακάθιστος 
(3 ώρες ανά εβδομάδα - 3 διδακτικές μονάδες) 

2. Ποιητική (με ευθύνη του Τομέα Κλασικών Σπου¬ 
δών) 


(3 ώρες - 3 μονάδες) 

3. Κριτική υμνογραφική βιβλιογραφία (άσκηση με ευ¬ 
θύνη του επόπτη) 

(3 μονάδες) 

Β' Εξάμηνο 

1. Εισαγωγή στη βυζαντινή αγιολογική φιλολογία 
(3 ώρες - 3 μονάδες) 

2. Εισαγωγή στις βυζαντινές ιστορικές σπουδές 
(3 ώρες - 3 μονάδες) 

3. Τα αγιολογικά κείμενα ως ιστορικές πηγές (άσκηση 
με ευθύνη του επόπτη) 

(3 μονάδες) 

Γ' Εξάμηνο 

1. Βυζαντινή ρητορική και επιστολογραφία 
(3 ώρες - 3 μονάδες) 

2. Η βυζαντινή χρονογραφία 
(3 ώρες - 3 μονάδες) 

3. Διπλωματική εργασία, Α' στάδιο (επόπτης) 

(3 μονάδες) 

Δ’ Εξάμηνο 

1. Σύγχρονες προσεγγίσεις της ποιητικής (ευθύνη του 
Τομέα ΒΝΦ) 

(3 ώρες - 3 μονάδες) 

2. θύραθεν βυζαντινή ποίηση 
(3 ώρες - 3 μονάδες) 

3. Διπλωματική εργασία, Β' στάδιο (επόπτης) 

(3 μονάδες) 

Γ ια την απόκτηση του τίτλου, ο φοιτητής χρειάζεται συ¬ 
νολικά 36 διδακτικές μονάδες. 

III. Νεοελληνική φιλολογία 
Α' Εξάμηνο 

1. Αριστοτέλους ποιητική 

(3 ώρες ανά εβδομάδα - 3 διδακτικές μονάδες) 

2. Μοντερνισμός και πρωτοπορία: ιδεολογία και ποιη¬ 
τική 

(3 ώρες - 3 μονάδες) 

3. Ασκήσεις και ερευνητική απασχόληση στον χώρο ει¬ 
δίκευσης με ευθύνη του επόπτη 

(3 μονάδες) 

Β' Εξάμηνο 

1.0 Αριστοτέλης στη θεωρία του ευρωπαϊκού θεάτρου 
(3 ώρες - 3 μονάδες) 

2. Νατουραλιστικές και μοντερνιστικές αφηγηματικές 
πρακτικές και αληθοφάνεια 

(3 ώρες - 3 μονάδες) 

3. Ασκήσεις και ερευνητική απασχόληση στον χώρο ει¬ 
δίκευσης με ευθύνη του επόπτη 

(3 μονάδες) 

Γ’ Εξάμηνο 

1. Οι γλωσσολογικές βάσεις της νεότερης ποιητικής 
(3 ώρες - 3 μονάδες) 

2. Οι έννοιες του διαλόγου και της ετερότητας στη νεο¬ 
ελληνική ποίηση και πεζογραφία: 19ος - 20ος αιώνας 

(3 ώρες - 3 μονάδες) 

3. Διπλωματική εργασία, Α' στάδιο 
(3 μονάδες) 

Δ' Εξάμηνο 

IV. Γλωσσολογία 
1 ο εξάμηνο 

1. Αριστοτέλους ποιητική 

(3 ώρες ανά εβδομάδα - 3 διδακτικές μονάδες) 

2. Φωνολογία 

(3 ώρες - 3 μονάδες) 

3. Ασκήσεις και έρευνα στο χώρο ειδίκευσης με ευθύνη 
του επόπτη 

(3 μονάδες) 

2ο εξάμηνο 

1.0 Αριστοτέλης στη θεωρία του ευρωπαϊκού θεάτρου 

(3 ώρες - 3 μονάδες) 

2. Σύνταξη 

(3 ώρες - 3 μονάδες) 

3. Ασκήσεις και έρευνα στο χώρο ειδίκευσης με ευθύνη 
του επόπτη 

(3 μονάδες) 

3ο εξάμηνο 

1. Οι γλωσσολογικές βάσεις της νεότερης ποιητικής 
(3 ώρες - 3 μονάδες) 

2. Γραμματική και διδακτικής της νέας ελληνικής 
(3 ώρες - 3 μονάδες) 

3. Διπλωματική εργασία, πρώτο στάδιο 
(3 μονάδες) 

4ο εξάμηνο 

1. Σύγχρονες προσεγγίσεις της ποιητικής 
(3 ώρες - 3 μονάδες) 

2. Σημασιολογία - πραγματολογία 
(3 ώρες - 3 μονάδες) 

3. Διπλωματική εργασία, δεύτερο στάδιο 
(3 μονάδες) 

Για την απόκτηση του τίτλου, ο φοιτητής χρειάζεται συ¬ 
νολικά 36 διδακτικές μονάδες. 

V. θεατρολογία 
Α' Εξάμηνο 

1. Αριστοτέλους ποιητική 

(3 ώρες ανά εβδομάδα - 3 διδακτικές μονάδες) 

2. Ιστορία και ιστοριογραφία του νεοελληνικού θεά- 
τρου/κινηματογράφου 

(3 ώρες - 3 μονάδες) 

3. Πηγές της Ιστορίας του νεοελληνικού θεάτρου/ 
κινηματογράφου Α' 

(3 μονάδες) 

Β' Εξάμηνο 

1.0 Αριστοτέλης στη θεωρία του ευρωπαϊκού θεάτρου 
(3 ώρες - 3 μονάδες) 

2. Η κλασική ευρωπαϊκή κωμωδία: από τον Μένανδρο 
στον Μπομαρσέ 

(3 ώρες - 3 μονάδες) 

3. Πηγές της ιστορίας του νεοελληνικού θεάτρου/ 
κινηματογράφου Β' 

(3 μονάδες) 

Γ' Εξάμηνο 

1. Οι γλωοσολογικές βάσεις της νεότερης ποιητικής 
(3 ώρες - 3 μονάδες) 

2. θεωρία του νεότερου ευρωπαϊκού θεάτρου/ 
κινηματογράφου 

(3 ώρες - 3 μονάδες) 

3. Διπλωματική εργασία, Α' στάδιο 
(3 μονάδες) 

Δ' Εξάμηνο 

1. Σύγχρονες προσεγγίσεις της ποιητικής 
(3 ώρες - 3 μονάδες) 

2. Νεοελληνική θεατρική/κινηματογραφική κωμωδία 
(3 ώρες - 3 μονάδες) 

3. Διπλωματική εργασία, Β' στάδιο 
(3 μονάδες) 

Γ ια την απόκτηση του τίτλου, ο φοιτητής χρειάζεται συ¬ 
νολικά 36 διδακτικές μονάδες. 

Οι υποχρεώσεις των μεταπτυχιακών φοιτητών δεύτε¬ 
ρου κύκλου ορίζονται κατά τομείς ως εξής: 
α) Κλασική φιλολογία 

Οι μεταπτυχιακοί φοιτητές δεύτερου κύκλου ασχολού¬ 
νται κυρίως με τη συγγραφή της διδακτορικής τους διατρι¬ 
βής υπό την επίβλεψη της τριμελούς συμβουλευτικής επι¬ 
τροπής που ορίζει ο νόμος. Συμμετέχουν επίσης στα 
ερευνητικά προγράμματα του Τομέα ή, ύστερα από συ¬ 
νεννόηση, σε συναφή προγράμματα των αντίστοιχων το¬ 
μέων άλλων ΑΕΙ της ημεδαπής ή και αλλοδαπής (π.χ. μέσω 


του προγράμματος ΕΒΑ3ΜΙΙ3). Ο επόπτης των σπουδών 
τους μπορεί να τους υποδείξει, ανάλογα με τις τυχόν ελ¬ 
λείψεις τους και τις επιμέρους σπουδαστικές τους ανά¬ 
γκες, την παρακολούθηση ορισμένων μεταπτυχιακών ή 
προπτυχιακών μαθημάτων του Τμήματος Φιλολογίας ή και 
άλλου Τμήματος της Φιλοσοφικής Σχολής του Παν/μίου 
Κρήτης. Μπορεί ακόμη να τους αναθέσει και περιορισμέ¬ 
νης έκτασης επικουρικό διδακτικό έργο στον χώρο της ει¬ 
δικότητάς τους, κάτω από την επίβλεψη ενός μέλους 
ΔΕΠ. 

β) Βυζαντινή φιλολογία 

Οι μεταπτυχιακοί φοιτητές του δεύτερου κύκλου έχουν 
ως κύριο έργο την εκπόνηση διδακτορικής διατριβής, με 
την εποπτεία της τριμελούς επιτροπής, σύμφωνα με τις 
διατάξεις του Νόμου. Παραλλήλως συμμετέχουν οε ερευ¬ 
νητικά προγράμματα του Τομέα και κυρίως στο Πρό¬ 
γραμμα ΒίόΙίοΙΙτβοβ Η89ϊθ9Γ3ρίιΐθ8 Νβθ9Γ3βθ3, βοηθούν 
στην οργάνωση του Εργαστηρίου Παλαιογραφίας και ανα¬ 
λαμβάνουν δευτερεύοντα διδακτικά έργα, όπως είναι η 
επίβλεψη ασκήσεων φοιτητών. 

γ) Νεοελληνική φιλολογία 

Οι μεταπτυχιακοί φοιτητές δεύτερου κύκλου ασχολού¬ 
νται κυρίως με τη συγγραφή της διδακτορικής τους διατρι¬ 
βής, υπό την επίβλεψη της τριμελούς συμβουλευτικής 
επιτροπής που ορίζει ο νόμος. Συμμετέχουν επίσης στα 
ερευνητικά προγράμματα του Τομέα ή, ύστερα από συ¬ 
νεννόηση, σε συναφή προγράμματα των αντίστοιχων το¬ 
μέων άλλων ΑΕΙ της ημεδαπής ή και αλλοδαπής (π.χ. μέσω 
του προγράμματος ΕΒΑ8ΜΙΙ8). Ο επόπτης των σπουδών 
τους μπορεί να τους υποδείξει, ανάλογα με τις τυχόν ελ¬ 
λείψεις τους και τις επιμέρους σπουδαστικές τους ανά¬ 
γκες, την παρακολούθηση ορισμένων μεταπτυχιακών ή 
προπτυχιακών μαθημάτων τούς Τμήματος Φιλολογίας ή 
και άλλου Τμήματος της Φιλοσοφικής Σχολής του Παν/ 
μίου Κρήτης. Μπορεί ακόμη να τους αναθέσει και περιορι¬ 
σμένης έκτασης επικουρικό διδακτικό έργο στον χώρο της 
ειδικότητάς τους, κάτω από την επίβλεψη ενός μέλους 
ΔΕΠ. 

δ) Γλωσσολογία 

Οι μεταπτυχιακοί σπουδαστές δευτέρου κύκλου θα 
έχουν ως κύριο έργο τη συγγραφή της διδακτορικής τους 
διατριβής, ενώ θα παρακολουθούν με ευθύνη του επόπτη 
τους ορισμένα από τα μεταπτυχιακά μαθήματα πρώτου 
κύκλου. Με ευθύνη και επίβλεψη του επόπτη τους, θα 
μπορεί επίσης να τους ανατεθεί στο πλαίσιο των μεταπτυ¬ 
χιακών μαθημάτων πρώτου κύκλου επικουρικό διδακτικό 
έργο σχετιζόμενο με την ειδίκευσή τους. Οι μεταπτυχιακοί 
σπουδαστές πρώτου κύκλου θα μπορούν να παρακολου¬ 
θούν σε συνεννόηση με τον επόπτη τους και ανάλογα με 
τις τυχόν ελλείψεις τους μικρό αριθμό προπτυχιακών μα¬ 
θημάτων. Οι μεταπτυχιακοί σπουδαστές και των δύο κύ¬ 
κλων θα μπορούν να συμμετέχουν στα ερευνητικά προ¬ 
γράμματα του Τομέα Γλωσσολογίας. 

ε) θεατρολογία 

Οι μεταπτυχιακοί σπουδαστές Δεύτερου Κύκλου επιδί¬ 
δονται κυρίως στη συγγραφή της διδακτορικής τους δια¬ 
τριβής, κάτω από την επίβλεψη του επόπτη των σπουδών 
τους και της τριμελούς συμβουλευτικής επιτροπής που 
ορίζει ο νόμος. Παίρνουν μέρος επίσης στα ερευνητικά 
προγράμματα του Τομέα και, ύστερα από σχετική σύνεν- 
νόηση, στα ερευνητικά προγράμματα θεατρολογίας του 
Ινστιτούτου Μεσογειακών Σπουδών. Ο επόπτης των 
σπουδών τους μπορεί να τους αναθέσει την παρακολού¬ 
θηση κάποιων μεταπτύχιακών μαθημάτων του Τμήματος 
Φιλολογίας ή άλλου Τμήματος της Φιλοσοφικής Σχολής 
του Πανεπιστημίου Κρήτης, ανάλογα με τις τυχόν ελλεί¬ 
ψεις τους και τις επιμέρους σπουδαοτικές τους ανάγκες. 
Και μπορεί να τους αναθέσει περιορισμένης έκτασης επι- 

κουρικό διδακτικό έργο στο χώρο της ειδικότητάς τους, 
κάτω από την επίβλεψη κάποιου μέλους Δ.Ε.Π. 

Αρθρο 7 

Αριθμός Εισακτέων 

Ο αριθμός εισακτέων στο Π.Μ.Σ. ορίζεται κατά ανώτατο 
όριο σε σαράντα εννέα (49) φοιτητές (κλασική φιλολογία 
15, βυζαντινή φιλολογία 8, νεοελληνική φιλολογία 15, 
γλωσσολογία 5, θεατρολογία 6). 

Άρθρο 8 

Προσωπικό 

Για τη διεξαγωγή του Προγράμματος Μεταπτυχιακών 
Σπουδών θα απασχοληθούν 34 μέλη Διδακτικού εν γένει 
προσωπικού. Τα μέλη αυτά ήδη υπηρετούν στο τμήμα και 
δεν θα απαιτηθούν νέοι διορισμοί. 

Άρθρο 9 

Υλικοτεχνική Υποδομή 

Η υλικοτεχνική υποδομή είναι κατά τομείς η εξής: 

α) Κλασική φιλολογία: Η βιβλιοθήκη του Πανεπιστημίου 
κρίνεται επαρκής για την υποστήριξη των πρώτων σταδίων 
του Προγράμματος, αλλά για την ολοκλήρωση και άρτια 
υλοποίησή του απαιτείται χρηματοδότηση για την ταχεία 
προμήθεια ειδικών βιβλίων και περιοδικών. 

β) Βυζαντινή φιλολογία: Η βιβλιοθήκη του Πανεπιστη¬ 
μίου και το αρχειακό υλικό του εργαστηρίου της παλαιο¬ 
γραφίας. 

γ) Νεοελληνική φιλολογία: Όπως και η κλασική φιλολο¬ 
γία. 

δ) Γλωσσολογία: Όπως και η κλασική φιλολογία. 

ε) θεατρολογία: Η βιβλιοθήκη του Πανεπιστημίου Κρή¬ 
της και η ταινιοθήκη του Τομέα σε συνδυασμό με το αρ¬ 
χειακό υλικό του Ινστιτούτου Μεσογειακών Σπουδών. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για δέκα (10) συνολικά έτη. 
Μετά την πάροδο 4 ετών το πρόγραμμα θα αξιολογηθεί με 
ανάλογη προσαρμογή της κρατικής επιχορήγησης. 

Άρθρο 11 

Κόστος Λειτουργίας 

Γ ια την υλοποίηση του προγράμματος απαιτείται το πο- 
σόν των 4 εκατομμυρίων κατ’ έτος για υλικοτεχνική υπο¬ 
δομή για τα πρώτα 4 χρόνια. Εξ αυτών το ένα εκατομμύριο 
προέρχεται από τον κρατικό προϋπολογισμό και τα τρία 
εκατομμύρια από ερευνητικές επιχορηγήσεις και δω¬ 
ρεές. 

Άρθρο 12 

Μεταβατικές Διατάξεις 

Μέχρι την έκδοση του Κανονισμού Μεταπτυχιακών 
Σπουδών τα συναφή θέματα θα ρυθμίζονται με αποφάσεις 
της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

- ♦- 

Αριθ. Β1/825 (2) 

Έγκριση Προγράμματος Μεταπτυχιακών Σπουδών του Τμή¬ 
ματος Χημείας του Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέ¬ 
θηκε με το άρθρο 27 του Ν. 2081/92 (τ. Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 5.000.000 δρχ. εις βάρος του 
Κρατικού Προϋπολογισμού, η οποία θα καλυφθεί από τον 
Προϋπολογισμό του Υπουργείου Εθνικής Παιδείας και θρη¬ 
σκευμάτων Φ.120 και ΚΑΕ 5299 με αντίστοιχη αύξηση του 
Προϋπολογισμού Πανεπιστημίου Κρήτης, αποφασίζουμε: 

Εγκρίνουμε τη λειτουργία του Προγράμματος Μεταπτυχια¬ 
κών Σπουδών στην Πειραματική θεωρητική και Εφαρμοσμένη 
Χημεία του Τμήματος Χημείας του Πανεπιστημίου Κρήτης, το 
οποίο κατάρτισε η Γ ενική Συνέλευση Ειδικής Σύνθεσης του 
παραπάνω τμήματος στη Συνεδρίασή της στις 7.5.1993 και 
ενέκρινε η Σύγκλητος Ειδικής Σύνθεσης στη Συνεδρίασή της 
αριθμ. 70/10.5.1993 και το οποίο έχει ως εξής: 

Άρθρο 1 

Γ ενικές Διατάξεις 

Το Τμήμα Χημείας οργανώνει και λειτουργεί από το ακαδη¬ 
μαϊκό έτος 1993-94 Πρόγραμμα Μεταπτυχιακών Σπουδών, η 
λειτουργία του οποίου διέπεται από τις διατάξεις της απόφα¬ 
σης αυτής και τις διατάξεις των άρθρων 10 έως 12 του Ν. 
2083/1992. 

Άρθρο 2 

Αντικείμενο - Σκοπός 

Το Π.Μ.Σ. έχει ως αντικείμενο την Πειραματική, θεωρητική 
και Εφαρμοσμένη Χημεία. 

Σκοπός του είναι: 

α) η ειδίκευση σε περιοχές σε Πειραματική και θεωρητική 
Χημεία, ώστε οι κάτοχοι του απονεμομένου Μ.Δ.Ε. να είναι 
κατάλληλοι να απασχοληθούν σε δημόσιες και ιδιωτικές επι¬ 
χειρήσεις και οργανισμούς, σε Πανεπιστήμια και Ερευνητικά 
Κέντρα ως ειδικό τεχνικό προσωπικό, ως εκπαιδευτικοί με 
αυξημένα προσόντα και δυνατότητες προσφοράς, καθώς και 
στις διάφορες Βιομηχανίες όπου η παρουσία του είναι απα¬ 
ραίτητη. 

β) η απονομή Δ.Δ., του οποίου οι κάτοχοι θα μπορούν επι¬ 
πλέον να εργασθούν στη διδασκαλία και έρευνα των Χημικών 
Επιστημών στα Α.Ε.Ι., Τ.Ε.Ι. Ερευνητικά Κέντρα, Φαρμακο¬ 
βιομηχανίας και άλλους Οργανισμούς όπου η παρουσία Διδα¬ 
κτόρων Χημικών είναι απαραίτητη. 

γ) Το Χημικό Τμήμα μπορεί σε συνεργασία με Ερευνητικά 
Ιδρύματα της χώρας, όπως είναι ο Δημόκριτος, το Εθνικό 
Ίδρυμα Ερευνών (ΕΙΕ) το Ίδρυμα Τεχνολογίας και Έρευνας 
(Ι.Τ.Ε.) το Ι.Θ.Α.Β.Ι.Κ. να εκπαιδεύσει σπουδαστές για την 
απόκτηση μεταπτυχιακού διπλώματος. Πρέπει όμως να τηρη¬ 
θούν οι πιο κάτω προϋποθέσεις. 

Οι μεταπτυχιακοί σπουδαστές μπορούν να πραγματοποιή- 

σουν ολόκληρη ή μέρος της ερευνητικής των εργασίας σε ένα 
από τα παραπάνω Ιδρύματα, με την επίβλεψη καθηγητή ή 
Ερευνητή με Διδακτορικό. Οι υπόλοιπες διαδικασίες (Πρόσ¬ 
ληψη με εξετάσεις, Μαθήματα, ΓΜΕ, Σεμινάρια κ.τ.λ.) ακο¬ 
λουθούν πιστά το μεταπτυχιακό πρόγραμμα του Χημικού Τμή- 
ματος. Εάν το αντίστοιχο Ίδρυμα έχει οργανωμένα μεταπτυ¬ 
χιακά μαθήματα, (όπως Δημόκριτος), η ΕΜΣ κρίνει τον αριθμό 
μαθημάτων που μπορούν να αναγνωρισθούν ή και να συμπλη¬ 
ρωθούν από μαθήματα του Τμήματος. Στην περίπτωση που το 
Ερευνητικό Ίδρυμα δεν παρέχει μεταπτυχιακά μαθήματα, ο 
σπουδαστής είναι υποχρεωμένος να παρακολουθήσει ανελ- 
λειπώς τα μαθήματα του Τ μήματος. Οι επικουρικές υποχρεώ¬ 
σεις των υποτρόφων της κατηγορίας αυτής είναι ανάλογες 
των αναγκών του Χημικού Τμήματος, και της χρονικής διάρ¬ 
κειας παραμονής των σ’ αυτό. Οι ΜΦ Χημικού εκπονούν το 
μεγαλύτερο μέρος της ερευνητικής των εργασίας στα Ερευ¬ 
νητικά Εργαστήρια του Τμήματος Χημείας, εκτός ειδικών πε¬ 
ριπτώσεων που απαιτείται σύντομη απουσία λόγω έλλειψης 
ειδικευμένου εξοπλισμού. Σε αυτές τις περιπτώσεις υπάρχει 
απόφαση της ΕΜΣ, έπειτα από σχετική αίτηση του επιβλέπο- 
ντα καθηγητή. 

Αρθρο 3 

Μεταπτυχιακοί τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης στους τομείς: 

ί) Πειραματική Χημεία (Φυσικοχημεία, Ανόργανο, Βιοχη¬ 
μεία, Οργανική και Περιβαλλοντική) 

ίί) θεωρητική Χημεία 

β) Διδακτορικό Δίπλωμα (ΔΔ). Όπως παραπάνω. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί μετά από εξετάσεις πτυχιούχοι 
των τμημάτων των Σχολών θετικών Επιστημών και των Πολυ¬ 
τεχνικών Σχολών των Α.Ε.Ι. της ημεδαπής ή αντιστοίχων Τμη¬ 
μάτων της αλλοδαπής. 

Άρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 3 τί¬ 
τλων ορίζεται για μεν το Μεταπτυχιακό Δίπλωμα Ειδίκευσης 
σε 4 διδακτικά εξάμηνα και για το διδακτορικό δίπλωμα επί 
πλέον 4 έως 6 εξάμηνα. 

Άρθρο 6 

ΠΡΟΓΡΑΜΜΑ ΜΑΘΗΜΑΤΩΝ 
Α. Κατάλογος Μαθημάτων 

Κύκλος Α 

1) Φυσικοχημεία I 

2) Φυσικοχημεία II 

3) Οργανική Χημεία I 

4) Οργανική Χημεία II 

5) Ανόργανη Χημεία I 

6) Ανόργανη Χημεία II 

7) Αναλυτική Χημεία 

8) Βιοχημεία I 

Κύκλος Β 

1) Μαθηματικά για Χημικούς 

2) ΟοιπρυΙβΓδ και γλώσσα προγραμματισμού 

3) Μέθοδοι θεωρητικής Χημείας 

4) Χημεία Στερεός Κατάστασης 

5) Βιοανόργανη Χημεία 

6) Ηλεκτρονικά Φάσματα και Μαγνητισμός Ανόργανων 
Ενώσεων 


7) Οργανική Σύνθεση 

8) Περιβαλλοντική Χημεία 

9) Φυσική Πολυμερών 

10) Φωτοχημεία και Χημική Κινητική 

11) Μοριακή Φασματοσκοπία 

12) Οργανική Φωτοχημεία 

13) Ταυτοποίηση Οργανικών Ενώσεων με Φασματοσκοπία 
ΝΜΒ, ΙΗ, υν, ΟΟΜ8 

14) Χημεία Φυσικών Προϊόντων 

15) Φυσική Βιοχημεία 

16) Μηχανισμοί ενζυματικών Αντιδράσεων 

17) Ειδικά Κεφάλαια στον Πυρηνικό Μαγνητικό Συντονισμό 
(ΝΜΠ) 

* Μεταπτυχιακά μαθήματα μπορούν να ληφθούν και από τα 
άλλα Τμήματα της Σχολής θετικών Επιστημών μετά από 
έγκριση της ΕΜΣ. 

Εκείνα από τα ανωτέρω μαθήματα, τα οποία αναφέρονται 
στον κύκλο Α χαρακτηρίζονται στη συνέχεια ως βασικά. 

Οι εβδομαδιαίες ώρες διδασκαλίας και οι αντίστοιχες διδα¬ 
κτικές μονάδες σε όλα τα μαθήματα είναι 3. 

Β. Μεταπτυχιακό Δίπλωμα Ειδίκευσης (ΜΔΕ) 

Για την απόκτηση ΜΔΕ απαιτείται η επιτυχής παρακολού¬ 
θησης έξη μεταπτυχιακών μαθημάτων (για μεταπτυχιακούς οι 
οποίοι προέρχονται από άλλους κλάδους π.χ. Βιολογίας, Φυ¬ 
σικής, Πολυτεχνικές σχολές, απαιτείται η παρακολούθηση 
τουλάχιστον τεσσάρων προπτυχιακών μαθημάτων σε αντικεί¬ 
μενο διαφορετικό με εκείνο της ειδίκευσης των Μεταπτυχια¬ 
κών Φοιτητών) και η πραγματοποίηση τουλάχιστον εξαμη¬ 
νιαίας ερευνητικής εργασίας σ’ ένα από τους τομείς του Τμή¬ 
ματος Χημείας, τα αποτελέσματα της οποίας παρουσιάζονται 
με την μορφή γραπτής αναλυτικής εργασίας. Η επιτροπή αυτή 
ορίζεται από την ΕΜΣ στο τέλος του πρώτου εξαμήνου και όχι 
αργότερα από το τέλος του 2ου εξαμήνου. Η ΤΕ απαρτίζεται 
από τον επιβλέποντα καθηγητή και δύο άλλα μέλη ΔΕΠ του 
Τμήματος από τα οποία ένας μπορεί να προέρχεται από άλλο 
Εκπαιδευτικό ή Ερευνητικό Ίδρυμα της χώρας μας. 

Ο ΜΦ είναι υποχρεωμένος να παρουσιάσει τα αποτελέ¬ 
σματα της εργασίας του σε ειδική διάλεξη ενώπιον ανοικτού 
ακροατηρίου στο οποίο συμμετέχει η τριμελής επιτροπή. 

Γ. Για την απόκτηση ΔΔ απαιτούνται: 
α) Παρακολούθηση και επιτυχής εξέταση σε 6 μαθήματα 
από τα αναφερόμενα στον ως άνω κατάλογο. Ισχύουν και εδώ 
οι περιορισμοί, που αναφέρονται για την απόκτηση ΜΔΕ. Τρία 
από τα έξη μαθήματα αναφέρονται σε πεδίο εκτός της ειδικό¬ 
τητας του ΜΦ, και τέσσερα από τα έξη είναι βασικά. Ο μέσος 
επιτρεπτός βαθμός είναι 7.0 με άριστα το 10. 
β) Εκπόνηση πρωτότυπης ερευνητικής εργασίας, 
γ) Γενικές Μεταπτυχιακές Εξετάσεις (ΓΜΕ) 

Στο τέλος του τρίτου εξαμήνου ή κατά την διάρκεια του τε¬ 
τάρτου εξαμήνου οι ΜΦ συμμετέχουν στις Γενικές Μεταπτυ¬ 
χιακές Εξετάσεις (ΓΜΕ) όπου η ΕΜΣ αποφασίζει για το είδος 
του πτυχίου (ΜΔΕ) ή (ΔΔ) που θα δοθεί, εκτός εάν ο σπουδα¬ 
στής έχει ήδη αποφασίσει την απόκτηση (ΜΔΕ). 

Στις ΓΜΕ μπορεί να προσέλθει ο ΜΦ που έχει περάσει έξι 
τουλάχιστον μεταπτυχιακά μαθήματα και έχει συγκεντρώσει 
μέσο όρο 7. 

Οι ΓΜΕ περιλαμβάνουν: 

ί) Την παρουσίαση πρωτότυπης ερευνητικής πρότασης που 
θα περιγράφει αναλυτικά την προτεινόμενη ερευνητική εργα¬ 
σία (σκοπιμότητα, μεθοδολογία, αναμενόμενα αποτελέ¬ 
σματα, πιθανά συμπεράσματα, βιβλιογραφία). Η πρόταση δια¬ 
νέμεται σε όλα τα μέλη ΔΕΠ τουλάχιστον μια εβδομάδα πριν 
από την παρουσίασή της. 

ίί) Την παρουσίαση της ερευνητικής πρότασης με μορφή 
σεμιναρίου. 

ίίί) Την προφορική εξέταση του υποψηφίου από την επτα- 
μελή επιτροπή πάνω στην ερευνητική πρόταση και στο επί¬ 
πεδο γενικών γνώσεών του. Η πενταμελής επιτροπή λαμβά- 

νοντας υπ’ όψιν τα ανωτέρω καθώς και την ολική επίδοση αυ¬ 
τού (μαθήματα, Σεμινάρια, Ερευνητική Πρόταση) προτείνει 
τον υποψήφιο για το (ΔΔ) ή το (ΜΔΕ). 
δ) Επίβλεψη Διδακτορικού Διπλώματος 
Ο επιβλέπων καθηγητής (ΕΚ) είναι μέλος ΔΕΠ του Χημικού 
Τμήματος, εκτός ειδικών περιπτώσεων που μπορεί να είναι 
μέλος (με διδακτορικό) άλλου Τμήματος ή Ερευνητικού Κέ¬ 
ντρου. Η τριμελής επιτροπή (που ορίζεται όπως στην περί¬ 
πτωση του ΜΔΕ) προτείνει στην ΕΜΣ τέσσερα ακόμα μέλη 
όταν πλησιάζει ο χρόνος για τις ΓΜΕ (2° και 3° εξάμηνο). Της 
εξεταστικής επιτροπής, προεδρεύει το μέλος του Χημικού 
Τμήματος που ορίζει η ΕΜΣ. Μέχρι τρία μέλη της Πενταμε¬ 
λούς Επιτροπής μπορούν να προέρχονται από άλλο ανώτατο 
εκπαιδευτικό ίδρυμα, της ίδιας ή συγγενούς επιστημονικής 
ειδικότητας. 

Η διδακτορική διατριβή υποστηρίζεται από τον ΜΦ σε ανοι¬ 
κτό ακροατήριο ενώπιον της επταμελούς εξεταστικής επι¬ 
τροπής. Μετά την ολοκλήρωση της ανάπτυξης του θέματος 
και την απάντηση του υποψηφίου σε σχετικές ερωτήσεις, 
αποχωρεί το ακροατήριο και ακολουθεί η διαδικασία αξιολό¬ 
γησης του υποψηφίου διδάκτορα και τελικής κρίσης της δια¬ 
τριβής από την Επταμελή Εξεταστική Επιτροπή. Για την 
έγκριση της διδακτορικής διατριβής απαιτείται η σύμφωνη 
θετική γνώμη πέντε τουλάχιστον μελών της ΕΕ. 

ε) Συγγραφή Διδακτορικής Διατριβής σύμφωνα με τα οριζό¬ 
μενα στο άρθρο 12 του Ν. 2083/92. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε 30 κατ’ έτος. 

Άρθρο 8 
Προσωπικό 

Δεκαπέντε (15) μέλη ΔΕΠ του Τμήματος, Έξη (6) οι επί 
συμβάσει (ΠΔ 407) και Εννέα (9) μέλη ΕΔΤΠ. 

Άρθρο 9 

Υλικοτεχνική υποδομή 

Η υπάρχουσα υλικοτεχνική υποδομή που θα χρησιμοποιη¬ 
θεί για το πρόγραμμα αποτελείται από τα εξής: 
ί) Ερευνητικός Εξοπλισμός 

Τα παρακάτω βασικά όργανα υπάρχουν στο Τμήμα Χη¬ 
μείας: ΝΜΠ-ΡΤ80Λ/3Π3Π, 250 ΜΗζ ΒιυοΚβΓ, υν-νί$ και ΡβΓ- 
ΙπίΤβΓθό ΟπθΙ δρβσίΓΟΓΠΘΐΘΓ, 598-ΙΠ δρΘΟίΓΟΓΠθΐΘΓ, 4000 Αίο- 
ΓΤ1ΪΟ ΑβδΟφΙίΟΠ δρβΟίΓΟΓΠθίβΓ, ΟΜδ 511 Μ383 δρβΟίΓΟΓΠΘίβΓ, 
ϋ35θθ ΡοΙβπΓΠθΙθΓ, υν-νίδ-ΗΡ, 50 20 ΗΡ1_0-\/3Π3η, 035 ΟΙίγο- 
ΓΠ 3 ΐ 09 Γ 3 ρίΐ 5 : 3700 - νεπβη, παρασκευαστικός Θονν-Μβο, δύο 
5890-ΗΡ (εβρίίβιγ οοΐυηιη) ΟΟ/Μδ ΗβννΙθΗ ΡβοΚβΓά, ΗΡ1.0 
ΘΑΟ. Πολλά άλλα εξειδικευμένα όργανα και μικροσυσκευές 
υπάρχουν στα ερευνητικά εργαστήρια. 

Η ΣΘΕ επίσης διαθέτει υγροποιητές αζώτου και ηλίου για 
την παραγωγή υγρού αζώτου και ηλίου απαραίτητα σε πειρά¬ 
ματα χαμηλών θερμοκρασιών και στην λειτουργία μεγάλων 
οργάνων όπως ΝΜΗ με υπεραγώγιμους μαγνήτες, 
ίί) Ερευνητικά Εργαστήρια 

Το Χημικό Τμήμα διαθέτει δεκατρία εξειδικευμένα ερευνη¬ 
τικά εργαστήρια σε μοντέρνα πεδία της σύγχρονης πειραματι¬ 
κής και θεωρητικής Χημείας. Στους χώρους αυτούς εργάζο¬ 
νται οι μεταπτυχιακοί σπουδαστές και άλλοι ερευνητές υπάρ¬ 
χει πλήρης και σύγχρονος εξοπλισμός για την παραγωγή 
έρευνας υψηλής ποιότητας, 
ίϋ) Δύο αίθουσες διδασκαλίας, 
ϊν) Την ερευνητική βιβλιοθήκη του Χημικού Τμήματος, 
ν) Το υπολογιστικό κέντρο του Π.Κ. 

Υπάρχει σοβαρή πρόσβαση της Χημείας στο Υπολογιστικό 


Κέντρο της Σχολής θετικών Επιστημών. Η ΣΘΕ διαθέτει με¬ 
γάλους υπολογιστές όπως ένα Ν/ΑΧ 750, δύο \/ΑΧ 780 και δύο 
ΙΒΜ 4361-δ. 

Άρθρο 10 

Διάρκεια λειτουργίας 
Το κόστος χωρίζεται σε: 

α) Υποτροφίες και λειτουργικά έξοδα, των οποίων το συνο¬ 
λικό κόστος υπολογίζεται σε 18.000.000 το χρόνο, 
β) Υλικοτεχνική Υποδομή 

Το κόστος των υλικοτεχνικής υποδομής θα καλυφθεί από 
τους εξής πόρους: 

Αγορά εργαστήρια- 93-94 94-95 95-96 96-97 

κών Οργάνων κ.ά. 10 εκατ.15 εκατ.20 εκατ.25 εκατ. 

Από τον Κρατικό 93-94 94-95 95-96 96-97 

προϋπολογισμό 5 εκατ. 5 εκατ. 5 εκατ. 5 εκατ. 

Από άλλους Πόρους 5εκατ. 10 εκατ.15 εκατ. 20εκατ. 

(Ερευνητικές επιχο¬ 
ρηγήσεις, δίδακτρα 
κ.λπ.) 

ΤΑ ΔΙΔΑΚΤΡΑ ΑΝΑ ΦΟΙΤΗΤΗ ΟΡΙΖΟΝΤΑΙ ΣΕ 50.000 
ΔΡΧ. ΕΤΗΣΙΟΣ 

Άρθρο 12 

Μεταβατικές Διατάξεις 

Μέχρι να εκδοθεί ο Κανονισμός Μεταπτυχιακών Σπου¬ 
δών τα συναφή θέματα θα ρυθμίζονται με αποφάσεις της 
Γ.Σ.Ε.Σ. του Τμήματος. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β1/824 (3) 

Έγκριση Προγράμματος Μεταπτυχιακών Σπουδών του Τμή¬ 
ματος Βιολογίας του Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέ¬ 
θηκε με το άρθρο 27 του Ν. 2081/92 (τ. Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 5.000.000 δρχ. εις βάρος του 
Κρατικού Προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και θρη¬ 
σκευμάτων Φ. 120 και ΚΑΕ 5299 με αντίστοιχη αύξηση του 
προϋπολογισμού Πανεπιστημίου Κρήτης, αποφασίζουμε: 

Εγκρίνουμε την λειτουργία του προγράμματος μεταπτυχια¬ 
κών Σπουδών του Τμήματος Βιολογίας του Πανεπιστημίου 
Κρήτης, το οποίο κατάρτισε η Γενική Συνέλευση Ειδικής Σύν¬ 
θεσης του παραπάνω τμήματος στη συνεδρίασή της στις 
22.3.93 και ενέκρινε η Σύγκλητος Ειδικής Σύνθεσης στη συ¬ 
νεδρίασή της αριθ, 70/10.5.93 και το οποίο έχει ως εξής: 

Αρθρο 1 

Γενικές Διατάξεις 

Το Τμήμα Βιολογίας του Πανεπιστημίου Κρήτης, οργανώνει 
και λειτουργεί Πρόγραμμα Μεταπτυχιακών Σπουδών από το 
ακαδημαϊκό έτος 1993 - 94 σύμφωνα με τις διατάξεις της 
απόφασης αυτής και τις διατάξεις των άρθρων 10 έως και 12 
του Ν. 2083/1992. Λεπτομέρειες σχετικά με τις διαδικασίες 
αποδοχής, τα μαθήματα, τις υποχρεώσεις των Μ.Φ. και τις 
εξετάσεις καθορίζονται από τον Κανονισμό Σπουδών που 
αποφασίζεται από την Γ ενική Συνέλευση του Τμήματος στην 
ειδική σύνθεση. 

Αρθρο 2 

Αντικείμενο - Σκοπός 

Σκοπός του Προγράμματος Μεταπτυχιακών Σπουδών είναι 
να προάγει την γνώση και την έρευνα στους Τομείς αιχμής 
που καλύπτονται από το Τμήμα Βιολογίας και να παράγει στε¬ 
λέχη με άρτια εκπαίδευση και εμπεριστατωμένη γνώση του 
προς μελέτην αντικειμένου. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει (α) Μεταπτυχιακό Δίπλωμα Ειδίκευσης 
στους εξής τομείς: 

1) Βιολογία Φυτών 

2) Βιοτεχνολογία και Εφαρμοσμένη Βιολογία 

3) θαλάσσια Βιολογία 

4) Μοριακή Βιολογία και Γενετική 

5) Οικολογία και Περιβαλλοντική Οικονομία 

6) Γ ενική Βιολογία 

και (β) Διδακτορικό Δίπλωμα. 

Άρθρο 4 

Κατηγορίες Εισακτέων Πτυχιούχων 

Στο Π.Μ.Σ. γίνονται δεκτοί πτυχιούχοι όλων των Τμημάτων 
των Σχολών θετικών Επιστημών καθώς και απόφοιτοι Γεωπο- 
νικών, Κτηνιατριακών και Ιατρικών Σχολών των ΑΕΙ της ημε¬ 
δαπής ή αντιστοίχων Τμημάτων της αλλοδαπής των οποίαν το 
πτυχίο αναγνωρίζεται από το ΔΙΚΑΤΣΑ. 

Άρθρο 5 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε 30 το έτος. Κατά ειδίκευση ο αριθμός εισακτέων 
θα καθορίζεται έτησίως από την ΓΣ του Τμήματος στην ειδική 
σύνθεση. 

Άρθρο 6 
Χρονική Διάρκεια 

Η χρονική διάρκεια για την απονομή των κατά το άρθρο 3 τί¬ 
τλων ορίζεται για μεν το Μεταπτυχιακό Δίπλωμα Ειδίκευσης 
σε τέσσερα (4) έως έξι (6) διδακτικά εξάμηνα για δε το Διδα¬ 
κτορικό Δίπλωμα επί πλέον τέσσερα (4) έως οκτώ (8) εξά¬ 
μηνα. Σε ειδικές περιπτώσεις ένταξης Μ.Φ. στην κατηγορία 
των Μ.Φ. μερικής απασχόλησης ή χρονική διάρκεια για την 
λήψη του Μεταπτυχιακού Διπλώματος Ειδίκευσης μπορεί να 
διπλασιασθεί. 

Άρθρο 7 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε είδους εκπαιδευτικές και 
ερευνητικές δραστηριότητες για την απονομή των κατά το 
άρθρο 3 τίτλων ορίζονται ως εξής: Για τους Μ.Φ. είναι υπο¬ 


χρεωτική η παρακολούθηση τον πρώτο χρόνο: 

α) θεωρητικών μεταπτυχιακών μαθημάτων συνολικής διάρ¬ 
κειας τουλάχιστον 200 ωρών στα οποία οι Μ.Φ. εξετάζονται, 
και \ 

β) τριών προχωρημένων εργαστηριακών ασκήσεων (γοΙη- 
Ιίοπδ) στα γνωστικά αντικείμενα των τομέων ειδίκευσης, συ¬ 
νολικής διάρκειας 600 ωρών. 

Τα μαθήματα που προσφέρονται και η διάρκειά τους είναι 
κατά τομέα τα ακόλουθα: 

1) Βιολογία Φυτών 

Φυσιολογία και Βιοχημεία φυτών (100) 

Μοριακή Βιολογία - Βιοτεχνολογία φυτών (70) 

Ταξινομική - Βιογεωγραφία (70) 

2) Βιοτεχνολογία και Εφαρμοσμένη Βιολογία 
Μοριακή Βιολογία (60) 

Γ ενετική (60) 

Βιοχημεία - Βιοφυσική (60) 

Βιοτεχνολογία (40) 

3) θαλάσσια Βιολογία 
Αλιευτική Βιολογία (70) 
θαλάσσια οικολογία (60) 

Υδατοκαλλιέργειες (60) 

Ωκεανογραφία (20) 

Περιβαλλοντικά προβλήματα (10) 

4) Μοριακή Βιολογία και Γ ενετική 
Μοριακή Βιολογία (80) 

Γ ενετική (80) 

Βιοχημεία - Βιοφυσική (60) 

5) Οικολογία και Περιβαλλοντική Οικονομία 
Γενική οικολογία (50) 

Χερσαία οικολογία (50) 
θαλάσσια οικολογία (60) 

Βιογεωγραφία (50) 

Περιβαλλοντικά προβλήματα (10) 

6) Γ ενική Βιολογία 

Επιλογή μεταξύ των παραπάνω μαθημάτων 
Καθένα από τα παραπάνω μαθήματα μπορεί να διαιρείται 
σε ενότητες που καθορίζονται από τη Γ ενική Συνέλευση του 
Τμήματος με την Ειδική Σύνθεση. Οι Μ.Φ. μπορούν να παρα¬ 
κολουθήσουν επιπλέον τα μαθήματα άλλου τομέα ή άλλου 
Τμήματος όπως αυτά προσφέρονται μετά από έγκριση της 
Ε.Μ.Σ. Όλα τα προηγούμενα (μαθήματα και εργαστηριακές 
ασκήσεις) οφείλουν να ολοκληρωθούν σε δύο (2) εξάμηνα. 

Κατά την διάρκεια του δεύτερου έτους ο Μ.Φ. εκπονεί 
ερευνητική εργασία σε εργαστήριο της επιλογής του με σύμ¬ 
φωνη γνώμη της Ε.Μ.Σ. Ο Μ.Φ. θεωρείται ότι περάτωσε τις 
σπουδές του και του απονέμεται Μ.Τ.Ε. εφ’ όσον συμπλή¬ 
ρωσε τέσσερα εξάμηνα σπουδών, περάτωσε επιτυχώς τα μα¬ 
θήματα και τις εργαστηριακές ασκήσεις και συνέγραψε δια¬ 
τριβή περιγράφοντας την ερευνητική του δραστηριότητα του 
δεύτερου έτους. 

Για το Διδακτορικό Δίπλωμα ο Μ.Φ. υποχρεούται να εκπο¬ 
νήσει το πειραματικό μέρος, να συγγράψει και να υποστηρίζει 
δημόσια διατριβής όπως ορίζεται από τις διατάξεις της παρ. 5 
του άρθρου 12 του Ν. 2083/92. 


Άρθρο 8 
Προσωπικό 

Με το μεταπτυχιακό πρόγραμμα σπουδών θα ασχοληθούν 
τα υπάρχοντα 24 μέλη ΔΕΠ και οι 3 διδάσκοντες βάσει του 
Π.Δ. 407/80 του Τμήματος Βιολογίας, 8 Ερευνητές του Ινστι¬ 
τούτού Μοριακής Βιολογίας και Βιοτεχνολογίας και 6 Ερευ¬ 
νητές του Ινστιτούτου θαλάσσιας Βιολογίας Κρήτης που 
έχουν τα προσόντα όπως αυτά ορίζονται από τις διατάξεις της 
παρ. 3 του άρθρου 12 του Ν. 2083/92. ’ ' 

Άρθρο 9 


Υλικοτεχνική υποδομή 


Το Βιολογικό Τμήμα διαθέτει δύο αίθουσες διδασκαλίας, 
πλήρως εξοπλισμένο φοιτητικό εργαστήριο και ερευνητικό 
εργαστήρια υψηλής τεχνολογίας τα οποία θα χρησιμοποιη¬ 
θούν για τις ανάγκες του προγράμματος. Επίσης, τα Ινστι¬ 
τούτα Μοριακής Βιολογίας και Βιοτεχνολογίας και το Ινστι¬ 
τούτο θαλάσσιας Βιολογίας Κρήτης, με τα οποία υπάρχει 
εγκεκριμένη από την Σύγκλητο του Πανεπιστημίου Κρήτης 
συνεργασία, διαθέτουν πλήρη και υπερμοντέρνο εξοπλισμό 
για την άρτια διεκπεραίωση του προγράμματος. Συγκεκρι¬ 
μένα αναφέρεται η εξής τεχνολογική υποδομή υψηλού κό¬ 


στους: 

ΤΜΗΜΑ ΒΙΟΛΟΓΙΑΣ ΠΑΝΕΠΙΣΤΗΜΙΟΥ ΚΡΗΤΗΣ 


1) Ηλεκτρονικό Μικροσκόπιο 35.000.000 

2) Μικροσκόπιο Σάρωσης 45.000.000 

3) Πηγή Κοβαλτίου 30.000.000 

ΜΟΡΙΑΚΗ ΒΙΟΛΟΓΙΑ (Εξοπλισμός ΙΜΒΒ του Ι.Τ.Ε.) 

1) Συνθέτης ϋΝΑ ολιγονουκλεοτιδίων 15.000.000 

2) Σύστημα καθαρισμού μακρομορίων (ΒΙΟΡΙ- 

Ι_ΟΤ) 35.000.000 

3) Αυτόματη μηχανή προσδιορισμού αλληλουχίας 

□ΝΑ 25.000.000 


4) Ζυμωτής για μεγάλες καλλιέργειες βακτηρί- 
„ 15.000.000 


5) Αυτόματη μηχανή προσδιορισμού αλληλουχίας πρωτεϊ¬ 
νών 15.000.000 

6) Σύστημα καθαρισμού μακρομορίων ΡΡΙΧ 8.000.000 

7) Περιθλασίμετρο ακτίνων X 25.000.000 

ΘΑΛΑΣΣΙΑ ΒΙΟΛΟΓΙΑ (Εξοπλισμός Ι.ΘΑ.ΒΙ.Κ.) 

1) Ιξθυεντοπιστικά όργανα υπερήχων 70.000.000 

2) Φορητά ιχθυοεντοπιστικά και υπολογιστικά ιχθυόμα- 


ζας 


3) Ερευνητικό σκάφος «ΦΙΛΙΑ» 

4) Λοιπά όργανα 

5) Κλωβοί - Δεξαμενές 

6 ) Ιγπ 89Θ - ΑπβΙγδίε 

7) Ρευματογράφοι 

8) Μη επανδρωμένο όχημα ΠΟν 

9) Φυγόκεντροι 

10) ΡΟΗ 

11) Μικροβιολογικός Εξοπλισμός 

12) Αναλυτική Χημεία 


20 . 000.000 
200 . 000.000 
11.000.000 
38.000.000 
10 . 000.000 
20 . 000.000 
10 . 000.000 
15.000.000 
15.000.000 
44.000.000 
67.000.000 


Άρθρο 10 


Άρθρο 11 
Κόστος λειτουργίας 

Η αναγκαία υλικοτεχνική υποδομή για τα Π.Μ.Σ. ευρίσκεται 
στο Ηράκλειο και ανήκει στο Πανεπιστήμιο και τα δύο προα- 
ναφερθέντα Ινστιτούτα. Κατά το μεγαλύτερο ποσοστό η με¬ 
ταπτυχιακή έρευνα καλύπτεται οικονομικώς από ερευνητικά 
προγράμματα των επιβλεπόντων καθηγητών και των συνερ¬ 
γασμένων Ινστιτούτων. 

Το κόστος λειτουργίας χωρίζεται σε: (α) υποτροφίες και 
λειτουργικά έξοδα τα οποία υπολογίζονται σε 21.000.000 
ανά έτος και (β) υλικοτεχνική υποδομή. 


93-93 94-95 95-96 96-97 

Αγορά εργα¬ 
στηριακών ορ¬ 
γάνων 12.000.000 14.000.000 12.000.000 14.000.000 

Αλλα 7.000.000 8.000.000 10.000.000 12.000.000 

Σύνολο 19.000.000 22.000.000 22.000.000 26.000.000 

Οι υλικοτεχνικές δαπάνες θα καλυφθούν ως εξής: 

Από Κρατικό 

Προϋπολογισμό 5.000.000 5.000.000 5.000.000 5.000.000 

Από ερευνητικά 
κονδύλια Ινστι¬ 
τούτων και με¬ 
λών ΔΕΠ 10.000.000 13.000.000 13.000.000 17.000.000 

Δίδακτρα και 

άλλες πηγές 4.000.000 4.000.000 4.000.000 4.000.000 

Σύνολο 19.000.000 22.000.000 22.000.000 26:000.000 

Τα ετήσια δίδακτρα καθορίζονται σε 150.000 δρχ. ανά φοιτητή. 

Άρθρο 12 

Μεταβατικές Διατάξεις 

Μέχρι να εκδοθεί ο Κανονισμός Μεταπτυχιακών Σπουδών 
τα συναφή θέματα θα ρυθμίζονται με αποφάσεις της Γ.Σ.Ε.Σ. 
του Τμήματος. 

Η έναρξη λειτουργίας του ανωτέρω Π.Μ.Σ. καθορίζεται με 
απόφαση της Συγκλήτου Ειδ. Σύνθεσης, ύστερα από εισή¬ 
γηση της Γεν. Συνέλευσης Ειδικής Σύνθεσης του Τμήμα¬ 
τος. 

Η απόφαση αυτή να δημοσιευθεί στην Εφημερίδά της Κυ- 
βερνήσεως. 


Διάρκεια λειτουργίας 

Το παρόν Π.Μ.Σ. θα λειτουργήσει για 10 έτη, μετά από 
αξιολόγηση, η οποία θα διενεργηθεΐ μετά τα 4 πρώτα χρόνια 
της λειτουργίας του. , 


Αθήνα, 15 Νοεμβρίου 1993 
Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


